pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ปลื้มนักกีฬาร่มร่อนไทยคว้า 3 เหรียญทอง การแข่งขันร่มร่อนชิงแชมป์เอเชีย พร้อมส่งกำลังใจเชียร์ 32 นักกีฬาทีมชาติไทยสู้ศึก
วันพฤหัสบดีที่ 7 กรกฎาคม 2565
​โฆษกรัฐบาลเผย นายกฯ ปลื้มนักกีฬาร่มร่อนไทยคว้า 3 เหรียญทอง การแข่งขันร่มร่อนชิงแชมป์เอเชีย พร้อมส่งกําลังใจเชียร์ 32 นักกีฬาทีมชาติไทยสู้ศึก
​โฆษกรัฐบาลเผย นายกฯ ปลื้มนักกีฬาร่มร่อนไทยคว้า 3 เหรียญทอง การแข่งขันร่มร่อนชิงแชมป์เอเชีย พร้อมส่งกําลังใจเชียร์ 32 นักกีฬาทีมชาติไทยสู้ศึก "เวิลด์เกมส์” ที่สหรัฐฯ
วันนี้ (6 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่นักกีฬาร่มร่อนทีมชาติไทยสามารถคว้าชัยชนะ กวาด 3 เหรียญทอง 1 เหรียญเงิน 1 เหรียญทองแดง จากการแข่งขันชิงแชมป์เอเชีย ชื่นชมความมุ่งมั่นตั้งใจของทุกฝ่าย พร้อมส่งกําลังใจเชียร์ทัพนักกีฬาทีมชาติไทยในการแข่งขันเวิลด์เกมส์ที่ประเทศสหรัฐอเมริกา ให้กําลังใจหวังนักกีฬาไทยได้แสดงศักยภาพทางกีฬาอย่างเต็มที่บนสนามการแข่งระดับโลก
โฆษกประจําสํานักนายกรัฐมนตรี กล่าวว่า จากการแข่งขันร่มร่อนบินลงเป้าแม่นยําชิงแชมป์เอเชีย ครั้งที่ 4 (4th FAI Asian Paragliding Accuracy Championship) ระหว่างวันที่ 21-29 มิถุนายน 2565 ณ เมืองทาลดึกอร์กัน ประเทศคาซัคสถาน โดยมีนักกีฬาทั้งหมด 70 คนจาก 12 ประเทศเข้าร่วมการแข่งขัน ซึ่งนักกีฬาร่มร่อนทีมชาติไทยทําผลงานเยี่ยม กวาด 3 เหรียญทอง ในประเภทบุคคลรวม จาก “จิรศักดิ์ วิถีธรรม” ประเภทบุคคลหญิง จาก “จันทิกา ใจสนุก” และในประเภททีม ประกอบด้วย จิรศักดิ์ วิถีธรรม, มงกุฎ ปรีชา, ธนภัทร เหลืองเอี่ยม, ศรายุทธ ชินพงศธร, พิพัฒน์พงษ์ สุดธูป และจันทิกา ใจสนุก อีกทั้งในประเภทเยาวชนอายุไม่เกิน 26 ปี สามารถคว้า 1 เหรียญเงิน จาก “ธนภัทร เหลืองเอี่ยม” และ 1 เหรียญทองแดง จาก “จันทิกา ใจสนุก”
โฆษกประจําสํานักนายกรัฐมนตรี กล่าวเพิ่มเติมถึงการเข้าร่วมการแข่งขันเวิลด์เกมส์ 2022 (The World Games 2022) ณ เมืองเบอร์มิงแฮม ประเทศสหรัฐอเมริกา ระหว่างวันที่ 7 – 17 กรกฎาคม 2565 ซึ่งนักกีฬาทีมชาติไทยจะเข้าร่วมแข่งขันจํานวน 32 คน ใน 9 ชนิดกีฬา ได้แก่ ซูโม่ กีฬาทางอากาศ เปตอง มวยไทย ยูยิตสู วูซู เอ็กซ์ตรีม ฮอกกี้ และบิลเลียด พร้อมเจ้าหน้าที่ 23 คนจากการแข่งขันทั้งหมด 33 ชนิดกีฬา ใน 30 สนามทั่วเบอร์มิงแฮม ซึ่งนายกฯ ได้ร่วมขอส่งกําลังใจ ขออวยพรให้นักกีฬาทําเต็มที่ แสดงความสามารถในวงการกีฬา ไม่ว่าผลเป็นอย่างไร ถือเป็นเกียรติและเป็นความภาคภูมิใจของทุกคน
“นายกรัฐมนตรีขอบคุณทุกหน่วยงานที่เกี่ยวข้องในการร่วมกันผลักดันและพัฒนาทักษะนักกีฬาทีมชาติไทยจนประสบความสําเร็จในระดับสากล ชื่นชมในศักยภาพวงการกีฬาไทยในปัจจุบันที่มีความก้าวหน้าอย่างต่อเนื่อง ประกอบกับการที่นักกีฬาไทยได้ครองแชมป์ในกีฬาประเภทใหม่ๆ เพิ่มขึ้น จึงเป็นความหวังของประเทศไทยในการเป็นหนึ่งในผู้นําด้านกีฬาสากลในอนาคต โดยกําชับทุกฝ่ายแสวงหาโอกาสแก่นักกีฬาเพื่อเก็บเกี่ยวประสบการณ์ผ่านสนามจริง เพื่อเสริมสร้างการเรียนรู้และเกิดการพัฒนาตนเองอย่างมีประสิทธิภาพต่อไป” นายธนกร กล่าว
รัฐบาลไทย-ข่าวทำเนียบรัฐบาล-นโยบายในการพัฒนาและส่งเสริมอุตสาหกรรมบันเทิงไทยให้มีศักยภาพในการแข่งขันไปสู่ตลาดโลกมีหรือไม่ อย่างไร
วันอังคารที่ 21 กันยายน 2564
นโยบายในการพัฒนาและส่งเสริมอุตสาหกรรมบันเทิงไทยให้มีศักยภาพในการแข่งขันไปสู่ตลาดโลกมีหรือไม่ อย่างไร
กระทู้ถามของสภาผู้แทนราษฎร  เรื่อง การพัฒนาและการส่งเสริมอุตสาหกรรมบันเทิงไทยเพื่อก้าวสู่ต่างประเทศ
ถาม นโยบายในการพัฒนาและส่งเสริมอุตสาหกรรมบันเทิงไทยให้มีศักยภาพในการแข่งขันไปสู่ตลาดโลกมีหรือไม่ อย่างไร
ตอบ 1. นโยบายเกี่ยวกับเรื่องดังกล่าวมีอยู่ในยุทธศาสตร์การส่งเสริมอุตสาหกรรมภาพยนตร์และวีดิทัศน์ ระยะที่ 3 (พ.ศ. 2560- 2564) โดยมีคณะกรรมการภาพยนตร์และวีดิทัศน์แห่งชาติ กํากับดูแลในลักษณะ “ทีมประเทศไทย” ภายใต้แนวคิด “ Content Thailand”
2.ยุทธศาสตร์และการดําเนินงาน
2.1 ยุทธศาสตร์ที่ 1 พัฒนาบุคลากรให้เป็นมืออาชีพ
- ด้านภาพยนตร์และโทรทัศน์
- อบรมการออกแบบคาแรคเตอร์แอนิเมชัน
- พัฒนาบทภาพยนตร์/โทรทัศน์
2.2 ยุทธศาสตร์ที่ 2 ส่งเสริมและพัฒนาตลาดภาพยนตร์และวีดิทัศน์ทั้งในและต่างประเทศ เช่น
- เปิดพื้นที่เจรจาธุรกิจ จับคู่ธุรกิจ
- จัดเทศกาลภาพยนตร์ไทยในกลุ่มประเทศ CLMV และอาเซียน อินเดีย จีน
- จัดเทศกาลภาพยนตร์อาเซียนแห่งกรุงเทพมหานคร
- เทศกาลดิจิทัลคอนเทนต์นานาชาติ ณ กรุงเทพมหานคร
2.3 ยุทธศาสตร์ที่ 3 ส่งเสริมการปกป้องและคุ้มครองทรัพย์สินทางปัญญา เช่น
- ส่งเสริมสิทธิในการผลิตสื่อดิจิทัล
- ส่งเสริมการใช้ประโยชน์และการบริหารจัดการสิทธิในทรัพย์สินทางปัญญาเชิงพาณิชย์
- มี Digital Platform “WHAM” สร้างสรรค์จิตสํานึกไม่ละเมิดลิขสิทธิ์
2.4 ยุทธศาสตร์ที่ 4 ส่งเสริมความร่วมมือในการลงทุนระหว่างประเทศ เช่น
- จัดทําบันทึกความเข้าใจ (MOU) และข้อตกลงการร่วมลงทุน (Agreement) กับรัฐบาลจีน
- จัดให้มี Roadshow ในงานเทศกาลและตลาดภาพยนตร์ในต่างประเทศ
2.5 ยุทธศาสตร์ที่ 5 พัฒนาขีดความสามารถของอุตสาหกรรมภาพยนตร์และวีดิทัศน์
- ปรับปรุงและแก้ไขกฎหมายและระเบียบที่เกี่ยวข้อง
- ส่งเสริมกิจการลงทุนสร้างภาพยนตร์ไทยกับ BOI
- พัฒนาเครือข่าย Digital Content
- ส่งเสริมสนับสนุนการผลิตออกสู่ตลาดไม่นัอยกว่า 50 เรื่อง/ต่อปี
ดูรายละเอียดเพิ่มเติมได้ที่ราชกิจจานุเบกษา เล่ม 138 ตอนพิเศษ 13 ง วันที่ 18 ม.ค. 64
รัฐบาลไทย-ข่าวทำเนียบรัฐบาล-“ชัยวุฒิ”ต้อนรับทูตเวียดนาม ผลักดันความร่วมมืด้านดิจิทัล-ไอซีที สร้างความมั่นคง เศรษฐกิจ-สังคม สองประเทศอย่างเป็นรูปธรรม
วันศุกร์ที่ 6 พฤษภาคม 2565
“ชัยวุฒิ”ต้อนรับทูตเวียดนาม ผลักดันความร่วมมืด้านดิจิทัล-ไอซีที สร้างความมั่นคง เศรษฐกิจ-สังคม สองประเทศอย่างเป็นรูปธรรม
“ชัยวุฒิ”ต้อนรับทูตเวียดนาม ผลักดันความร่วมมืด้านดิจิทัล-ไอซีที สร้างความมั่นคง เศรษฐกิจ-สังคม สองประเทศอย่างเป็นรูปธรรม
เมื่อวันที่ 5พฤษภาคม 2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมร่วมให้การต้อนรับนายฟานจี๊ทัญ(H.E. Mr. Phan Chi Thanh)เอกอัครราชทูตสาธารณรัฐสังคมนิยมเวียดนามประจําประเทศไทยในโอกาสเข้าเยี่ยมคารวะณห้องรับรองชั้น9กระทรวงดิจิทัลเพื่อเศรษฐกิจและสังคม
ในโอกาสนี้นายชัยวุฒิธนาคมานุสรณ์และนายฟานจี๊ทัญได้ร่วมหารือเกี่ยวกับความสัมพันธ์ระหว่างไทยและเวียดนามในมิติต่างๆอาทิความมั่นคงสังคมและเศรษฐกิจการค้าและการลงทุนโดยทั้งสองฝ่ายยืนยันที่จะสนับสนุนความร่วมมือด้านดิจิทัลและไอซีทีระหว่างสองประเทศได้แก่การพัฒนาสังคมและเศรษฐกิจดิจิทัลโดยใช้เทคโนโลยีนโยบายและกฎหมายที่เกี่ยวข้องกับการดําเนินงานการส่งเสริมทักษะดิจิทัลแก่บุคลากร การจัดการกับข่าวสารบนสื่อออนไลน์การพัฒนาโครงสร้างพื้นฐานดิจิทัลและการสนับสนุนภาคธุรกิจด้านเทคโนโลยีดิจิทัลและไอซีทีโดยทั้งสองฝ่ายเห็นว่าการจัดตั้งกลไกการทํางานร่วมกันจะช่วยให้สามารถผลักดันความร่วมมือในประเด็นสําคัญต่างๆได้อย่างมีประสิทธิภาพโดยกระทรวงฯและสถานเอกอัครราชทูตสาธารณรัฐสังคมนิยมเวียดนามประจําประเทศไทยจะมีการประสานงานและหารือกันในรายละเอียดต่อไป
*****************
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงพระกรุณาโปรดเกล้าโปรดกระหม่อมพระราชทานเงินให้แก่รัฐบาลเพื่อสนับสนุนการจัดตั้งรพ.สนาม ศูนย์พักคอยและสถานที่กักตัว
วันพุธที่ 4 สิงหาคม 2564
พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงพระกรุณาโปรดเกล้าโปรดกระหม่อมพระราชทานเงินให้แก่รัฐบาลเพื่อสนับสนุนการจัดตั้งรพ.สนาม ศูนย์พักคอยและสถานที่กักตัว
พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงพระกรุณาโปรดเกล้าโปรดกระหม่อม พระราชทานเงินให้แก่รัฐบาลเพื่อนําไปสนับสนุนการจัดตั้งโรงพยาบาลสนาม ศูนย์พักคอยและสถานที่กักตัว ทั่วประเทศ
วันนี้ (4 สิงหาคม 2564) พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงพระกรุณาโปรดเกล้าโปรดกระหม่อมให้พลอากาศเอก สถิตย์พงษ์ สุขวิมล ราชเลขานุการในพระองค์พระบาทสมเด็จพระเจ้าอยู่หัว เชิญเงินพระราชทาน มอบแก่ พลเอก ประยุทธ์ จันทร์โอชา นายกรัฐมนตรี ซึ่งเป็นส่วนหนึ่งในการบําเพ็ญพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2564 และเนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2564 ณ ห้องสีงาช้าง ทําเนียบรัฐบาล
โอกาสนี้ นายกรัฐมนตรีได้รับมอบเงินพระราชทาน จํานวน 99,900,000 บาท โดยจะได้นําไปสนับสนุนการดําเนินงานของโรงเรียน สถาบันอาชีวศึกษา มหาวิทยาลัยต่างๆ และเหล่าทัพ ที่จัดตั้งโรงพยาบาลสนาม ศูนย์พักคอยและสถานที่กักตัว ทั่วประเทศ ซึ่งยังความซาบซึ้งแก่รัฐบาลและประชาชนไทยในพระมหากรุณาธิคุณอย่างหาที่สุดมิได้
รัฐบาลไทย-ข่าวทำเนียบรัฐบาล-​โฆษกรัฐบาลย้ำอย่าเชื่อเฟคนิวส์ หวังดิสเครดิตลดความน่าเชื่อถือรัฐบาล
วันอาทิตย์ที่ 26 มิถุนายน 2565
​โฆษกรัฐบาลย้ําอย่าเชื่อเฟคนิวส์  หวังดิสเครดิตลดความน่าเชื่อถือรัฐบาล
ซึ่งที่ประชุม IMF ทบทวนภาวะเศรษฐกิจของไทยประจําปี 2565 ย้ําเศรษฐกิจไทยได้ฟื้นตัวอย่างต่อเนื่อง
วันนี้ (26 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เผยรายงานธนาคารโลก (World Bank) ถึงแนวโน้มเศรษฐกิจโลกล่าสุดเมื่อวันที่ 7 มิถุนายน 2565 ธนาคารโลกได้ประมาณการณ์การเติบโตทางเศรษฐกิจของหลายๆ ประเทศ แต่ไม่มีการประเมินว่าประเทศไทยอยู่ในช่วงวิกฤต โดยได้ปรับลดประมาณการณ์การเติบโตของเศรษฐกิจโลกในปีนี้ขยายตัวเพียงร้อยละ 2.9 ต่ํากว่าระดับคาดการณ์เมื่อเดือน มกราคม 2565 ที่คาดว่าจะเติบโตที่ร้อยละ 4.1 พร้อมทั้งคาดการณ์ว่า เศรษฐกิจโลกจะเติบโตที่ร้อยละ 3.0 ในปี 2566 และคาดการณ์การเติบโตของเศรษฐกิจไทยปี 2565 โตที่ร้อยละ 2.9 จากที่คาดการณ์เมื่อเดือนมกราคม 2565 เติบโตที่ ร้อยละ 3.9 และคาดการณ์การเติบโตในปี 2566 ที่ร้อยละ 4.3 ซึ่งการปรับลดคาดการณ์ ของปี 2565 ดังกล่าว เกิดจากสงครามในยูเครนส่งผลกระทบต่อไทยและประเทศส่วนใหญ่ผ่านผลกระทบต่อการค้าโลกและราคาสินค้าโภคภัณฑ์ ราคาอาหารและเชื้อเพลิงที่สูงขึ้น ซึ่งกดดันให้อัตราเงินเฟ้อให้สูง
ทั้งนี้ รายงานของธนาคารโลกได้คาดการณ์เศรษฐกิจในกลุ่มประเทศกําลังพัฒนาและเศรษฐกิจเกิดใหม่ (Emerging Markets and Developing : EMDs) ว่าจะเติบโตที่ร้อยละ 3.4 ลดลงจากร้อยละ 6.6 เมื่อปีก่อน รวมทั้งได้คาดการณ์เศรษฐกิจสหรัฐจะขยายตัวเพียงร้อยละ 2.5 ในปีนี้ ลดลงจากระดับร้อยละ 5.7 เมื่อปีก่อนหน้า คาดการณ์ว่าเศรษฐกิจในกลุ่มประเทศที่ใช้สกุลเงินยูโร จะเติบโตที่ร้อยละ 2.5 ในปีนี้ เทียบกับระดับการเติบโตที่ร้อยละ 5.4ในปีก่อน เช่นเดียวกับเศรษฐกิจจีน คาดว่าจะขยายตัวร้อยละ 4.3 ในปีนี้ ลดลงจากระดับร้อยละ 8.1 เมื่อปีก่อนหน้า ซึ่งเห็นได้ว่าทุกประเทศได้รับผลกระทบจากความท้าทายทางเศรษฐกิจเช่นเดียวกัน
อย่างไรก็ตาม การประเมินเศรษฐกิจไทยของกองทุนการเงินระหว่างประเทศ (IMF) ที่ได้ประชุมทบทวนภาวะเศรษฐกิจของไทยประจําปี 2565 สรุปได้ว่า เศรษฐกิจไทยได้ฟื้นตัวอย่างต่อเนื่องจากการแพร่ระบาดของโควิด-19 โดยได้รับการสนับสนุนจากมาตรการต่าง ๆ ของภาครัฐ และแผนการเร่งฉีดวัคซีน คาดการณ์ว่า GDP ของประเทศไทยจะขยายตัวที่ร้อยละ 3 ในปี 2565 โดยได้รับแรงสนับสนุนจากการฟื้นตัวของอุปสงค์ทั้งในและต่างประเทศ และจะขยายตัวเร่งขึ้นสู่ร้อยละ 4.3 ในปี 2566
IMF เห็นด้วยกับการดําเนินนโยบายของรัฐบาลไทย ที่ลดการอุดหนุนราคาพลังงานอย่างค่อยเป็นค่อยไป และเห็นว่าการยกระดับโครงสร้างพื้นฐานทางกายภาพและ ICT จะเป็นส่วนสําคัญในการได้รับผลประโยชน์จากการขยายตัวทางเศรษฐกิจของเศรษฐกิจสีเขียว และดิจิทัล เพิ่มประสิทธิภาพการผลิตและความยืดหยุ่นทางเศรษฐกิจ และปรับปรุงผลลัพธ์ทางสังคม ซึ่งเป็นการดําเนินนโยบายที่รัฐบาลให้ความสําคัญมาตลอด
"ขอประชาชนอย่าเชื่อข่าวปลอม เฟคนิวส์ ยืนยันธนาคารโลกไม่ได้มีการประเมินระบบเศรษฐกิจไทยอยู่ในภาวะวิกฤตนั้น ซึ่งถือเป็นปล่อยข่าวเท็จและบิดเบือน เพื่อหวังดิสเครดิตลดความน่าเชื่อถือรัฐบาล ขอประชาชนให้รับข่าวสารจากหน่วยงานที่รับผิดชอบ และจากแหล่งข่าวที่เชื่อถือได้ และฝากเตือนไปถึงผู้ไม่ประสงค์ดี หยุดกระทําการดังกล่าว เพราะท่านกําลังทําลายความเชื่อมั่นประเทศชาติ" นายธนกร กล่าว
รัฐบาลไทย-ข่าวทำเนียบรัฐบาล-14 ม.ค. วันอนุรักษ์ทรัพยากรป่าไม้แห่งชาติ ชวนคนไทยร่วมปลูกต้นไม้ เป้าหมาย 100 ล้านต้น
วันศุกร์ที่ 14 มกราคม 2565
14 ม.ค. วันอนุรักษ์ทรัพยากรป่าไม้แห่งชาติ ชวนคนไทยร่วมปลูกต้นไม้ เป้าหมาย 100 ล้านต้น
.....
วันนี้ (14 ม.ค.) เป็นวันอนุรักษ์ทรัพยากรป่าไม้ของชาติ กระทรวงทรัพยากรธรรมชาติและสิ่งแวดล้อม (ทส.) เชิญชวนคนไทยทั่วประเทศร่วมกันปลูกต้นไม้ในโครงการ “รวมใจไทย ปลูกต้นไม้ เพื่อแผ่นดิน” โดยตั้งเป้าหมาย 100 ล้านต้น เพื่อเพิ่มพื้นที่ป่าและพื้นที่สีเขียวให้แก่ประเทศไทย
.
ปัจจุบัน มีต้นไม้ที่ลงทะเบียนแล้ว 88,515,328 ต้น เช่น ที่ จ.นครราชสีมา 4.7 ล้านต้น จ.เชียงใหม่ 4.35 ล้านต้น จ.ขอนแก่น 4.25 ล้านต้น จ.ตาก 3.5 ล้านต้น จ.อุดรธานี 3.2 ล้านต้น ผู้สนใจร่วมปลูกต้นไม้กับโครงการฯ ลงทะเบียนได้ที่https://plant.forest.go.th
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด พม. ลงพื้นที่ จ.ลำปาง เปิดศูนย์ช่วยเหลือสังคม ต.วอแก้ว อ.ห้างฉัตร พร้อมให้บริการสวัสดิการสังคมแบบ One Stop Service
วันจันทร์ที่ 1 สิงหาคม 2565
ปลัด พม. ลงพื้นที่ จ.ลําปาง เปิดศูนย์ช่วยเหลือสังคม ต.วอแก้ว อ.ห้างฉัตร พร้อมให้บริการสวัสดิการสังคมแบบ One Stop Service
ปลัด พม. ลงพื้นที่ จ.ลําปาง เปิดศูนย์ช่วยเหลือสังคม ต.วอแก้ว อ.ห้างฉัตร พร้อมให้บริการสวัสดิการสังคมแบบ One Stop Service
วันที่ 30 ก.ค. 65เวลา 13.30 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานในพิธีเปิดศูนย์ช่วยเหลือสังคมตําบลวอแก้ว อําเภอห้างฉัตร จังหวัดลําปาง พร้อมทั้งเยี่ยมชมนิทรรศการและผลิตภัณฑ์ชุมชน ณ องค์การบริหารส่วนตําบลวอแก้ว อําเภอห้างฉัตร จังหวัดลําปาง โดยมีคณะผู้บริหารกระทรวง พม. และผู้แทนหน่วยงานที่เกี่ยวข้องเข้าร่วมงาน ทั้งนี้ ศูนย์ช่วยเหลือสังคมตําบลวอแก้ว เป็นศูนย์กลางบูรณาการความร่วมมือในการให้บริการสวัสดิการสังคมสําหรับประชาชนทุกช่วงวัย โดยเฉพาะกลุ่มเปราะบาง อาทิ เด็ก เยาวชน ผู้สูงอายุ คนพิการ และผู้ด้อยโอกาสในพื้นที่ ภายใต้บริการสังคมแบบเบ็ดเสร็จ ณ จุดเดียว (One Stop Service) รวมถึงเป็นศูนย์กลางการบริการแบบมีส่วนร่วมของชุมชน (Community Service Center) เพื่อให้บริการอย่างทั่วถึงและรวดเร็ว ด้วยการทํางานร่วมกันระหว่างหน่วยงานของกระทรวง พม. ในพื้นที่ และภาคีเครือข่ายทุกภาคส่วน
รัฐบาลไทย-ข่าวทำเนียบรัฐบาล-สธ.รับมอบเครื่องผลิตออกซิเจนชนิดเคลื่อนย้ายสะดวก ดูแลผู้ติดเชื้อโควิด 19
วันศุกร์ที่ 17 กันยายน 2564
สธ.รับมอบเครื่องผลิตออกซิเจนชนิดเคลื่อนย้ายสะดวก ดูแลผู้ติดเชื้อโควิด 19
กระทรวงสาธารณสุข รับมอบเครื่องผลิตออกซิเจน ชนิดเคลื่อนย้ายได้สะดวก จากชมรมนักธุรกิจไทย-จีน จํานวน 100 เครื่อง เพื่อสนับสนุนการปฏิบัติงานดูแลผู้ติดเชื้อโควิด 19 แก่ โรงพยาบาลสังกัดกระทรวงสาธารณสุข จํานวน 10 แห่ง
กระทรวงสาธารณสุข รับมอบเครื่องผลิตออกซิเจน ชนิดเคลื่อนย้ายได้สะดวก จากชมรมนักธุรกิจไทย-จีน จํานวน 100 เครื่อง เพื่อสนับสนุนการปฏิบัติงานดูแลผู้ติดเชื้อโควิด 19 แก่ โรงพยาบาลสังกัดกระทรวงสาธารณสุข จํานวน 10 แห่ง
วันนี้ (17 กันยายน 2564) ที่ กระทรวงสาธารณสุข จ.นนทบุรี นายแพทย์ยงยศ ธรรมวุฒิ รองปลัดกระทรวงสาธารณสุข พร้อมด้วยคณะผู้บริหาร รับมอบอุปกรณ์ทางการแพทย์ “เครื่องผลิตออกซิเจน” (Oxygen Concentrator, Model: K5BW) ชนิดเคลื่อนย้ายได้สะดวก จากชมรมนักธุรกิจไทย-จีน นําโดยคุณสุวิทย์ ศฤงคารินทร์ คุณกวี หัสดินไพศาล และคณะ เพื่อมอบให้โรงพยาบาลสังกัดกระทรวงสาธารณสุขดูแลผู้ป่วย จํานวน 10 แห่ง แห่งละ 10 เครื่อง รวมจํานวน 100 เครื่อง มูลค่า 1,105,000 บาท ได้แก่ โรงพยาบาลน่าน โรงพยาบาลมหาราชนครราชสีมา โรงพยาบาลสิชล จ.นครศรีธรรมราช โรงพยาบาลชุมแพ จ.ขอนแก่น โรงพยาบาลสวรรคประชารักษ์ จ.นครสวรรค์ โรงพยาบาลชุมพร โรงพยาบาลพัทลุง โรงพยาบาลหนองบัวลําภู โรงพยาบาลศรีสะเกษ และโรงพยาบาลกาฬสินธุ์
นายแพทย์ยงยศ กล่าวว่า ในนามกระทรวงสาธารณสุข ขอขอบคุณผู้มีจิตศรัทธาที่เห็นถึงความสําคัญในการดูแลรักษาผู้ติดเชื้อโควิด 19 ที่เข้ารับการรักษาในโรงพยาบาล จําเป็นต้องให้ออกซิเจน ซึ่งเครื่องผลิตออกซิเจนที่ได้รับมอบในวันนี้มีประโยชน์และมีประสิทธิภาพสูง สามารถช่วยได้อีกหลายชีวิต และยังใช้กับผู้ป่วยโรคหอบหืดและถุงลมโป่งพองได้อีกด้วย การสนับสนุนในครั้งนี้ถือเป็นแรงที่ช่วยเสริมการปฏิบัติงานของเจ้าหน้าที่ และช่วยให้กระทรวงสาธารณสุขดูแลผู้ป่วยได้ดียิ่งขึ้น
ทั้งนี้ ชมรมธุรกิจไทย-จีน ยังได้มอบเครื่องผลิตออกซิเจนให้กับโรงพยาบาลในสังกัดมูลนิธิสมเด็จพระยุพราช ทั้ง 21 แห่งทั่วประเทศ แห่งละ 10 เครื่อง รวมทั้งหมด 210 เครื่อง โดยได้ดําเนินการส่งมอบให้โรงพยาบาลทั้งหมดเรียบร้อยแล้ว
************************************ 17 กันยายน 2564
รัฐบาลไทย-ข่าวทำเนียบรัฐบาล-ก.เกษตรฯ Kickoff แคมเปญ “EnjoyDairy” ในงานวันดื่มนมโลก 2565 (World Milk Day 2022)
วันพุธที่ 1 มิถุนายน 2565
ก.เกษตรฯ Kickoff แคมเปญ “EnjoyDairy” ในงานวันดื่มนมโลก 2565 (World Milk Day 2022)
ก.เกษตรฯ Kickoff แคมเปญ “EnjoyDairy” ในงานวันดื่มนมโลก 2565 (World Milk Day 2022) เพื่อกระตุ้นให้คนไทยทุกเพศทุกวัยดื่มนมเพื่อสุขภาพที่ดีในทุกวัน
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานเปิดงาน
วันดื่มนมโลก1มิถุนายนประจําปี2565 (World Milk Day 2022)โดยมีนายสัตวแพทย์ชัยวัฒน์โยธคลรองอธิบดีกรมปศุสัตว์  ดร.จงรักวัชรินทร์รัตน์อธิการบดีมหาวิทยาลัยเกษตรศาสตร์และหน่วยงานที่เกี่ยวข้องเข้าร่วมด้วยณอาคารจักรพันธ์เพ็ญศิริมหาวิทยาลัยเกษตรศาสตร์วิทยาเขตบางเขนกรุงเทพฯว่าตามที่องค์การอาหารและเกษตรแห่งสหประชาชาติ(Food and Agriculture Organization of the United Nations: FAO)ได้กําหนดให้วันที่1มิถุนายนของทุกปีเป็น“วันดื่มนมโลก”หรือ“World Milk Day”เพื่อให้ประเทศและองค์กรต่างๆให้ความสําคัญและร่วมกันจัดกิจกรรมรณรงค์บริโภคนมกระทรวงเกษตรและสหกรณ์จึงได้จัดกิจกรรมรณรงค์บริโภคนมโดยในปี2565โดยกําหนดแคมเปญว่า“EnjoyDairy”ภายใต้แนวคิด“สร้างความสุขเสริมภูมิคุ้มกัน ดื่มนมทุกวันดื่มได้ทุกวัยบริโภคนมได้หลากหลายเมนู”เพื่อเป็นการกระตุ้นให้คนไทยทุกเพศทุกวัยหันมาบริโภคนมมากยิ่งขึ้น   เพื่อสุขภาพที่ดีของประชาชนและยังช่วยส่งเสริมอาชีพให้กับเกษตรกรไทยผู้เลี้ยงโคนมให้มีรายได้ที่มั่นคงและยั่งยืน
“กระทรวงเกษตรฯได้สนับสนุนนโยบายของรัฐบาลโดยได้จัดกิจกรรมรณรงค์บริโภคนมในปี2565นี้เพื่อเป็นการรณรงค์ให้ประชาชนชาวไทยหันมาดื่นนมสร้างความเข้าใจการรับรู้ในวงกว้างอีกทั้งเป็นการช่วยให้เกษตรกรผู้เลี้ยงโคนมไทยมีความมั่นคงด้านอาชีพการเลี้ยงโคนมและให้เป็นไปตามวัตถุประสงค์ของนโยบายคณะกรรมการโคนมและผลิตภัณฑ์นมในการส่งเสริมการบริโภคนมของคนไทยให้เพิ่มขึ้นจาก18ลิตร/คน/ปีเป็น25ลิตร/คน/ปีภายในปี2570”รมช.ประภัตรกล่าว
นายสัตวแพทย์ชัยวัฒน์โยธคลรองอธิบดีกรมปศุสัตว์กล่าวเพิ่มเติมว่าการจัดกิจกรรมวันดื่มนมโลกได้รับความร่วมมือและบูรณาการร่วมกันระหว่างกระทรวงเกษตรและสหกรณ์โดยกรมปศุสัตว์กรมส่งเสริมสหกรณ์สํานักงานการปฏิรูปที่ดินเพื่อเกษตรกรรมองค์การส่งเสริมกิจการโคนมแห่งประเทศไทยกรมอนามัยมหาวิทยาลัยเกษตรศาสตร์และเครือข่ายภาคีต่างๆได้แก่เครือข่ายนมดีทุกวัยดื่มได้ทุกวันชุมนุมสหกรณ์โคนมแห่งประเทศไทยจํากัดสมาคมสัตวบาลแห่งประเทศไทยในพระราชูปถัมภ์สมาคมผู้เลี้ยงโคนมไทยโฮลสไตน์ฟรีเชียนสมาคมอุตสาหกรรมนมและอาหารสมาคมอุตสาหกรรมผลิตภัณฑ์อาหารนมไทยสมาคมผู้ผลิตนมพาสเจอร์ไรส์ และชุมนุมสหกรณ์โคนมแห่งประเทศไทยจํากัดซึ่งภายในงานมีกิจกรรมที่น่าสนใจอย่างมากมายเช่นการออกบูธจําหน่ายสินค้าของบริษัทห้างร้านต่างๆสาธิตการทําเมนูจากนมและเลือกซื้อผลิตภัณฑ์นมกิจกรรมถ่ายภาพหรือวีดีโอคู่กับนมหรือผลิตภัณฑ์นมโพสต์และแชร์ลุ้นรับนมดื่มฟรีการจําหน่ายผลิตภัณฑ์นมราคาพิเศษผ่านโซเชียลมีเดียและกิจกรรมอภิปรายให้ความรู้เรื่องนมในหัวข้อต่างๆ เป็นต้นโดยกิจกรรมดังกล่าวจะจัดภายในวันที่1มิถุนายน2565จนถึงเวลา18.00น.
รัฐบาลไทย-ข่าวทำเนียบรัฐบาล-กรมการขนส่งทางบก เปิดลงทะเบียนรับสิทธิช่วยเหลือสำหรับผู้ขับรถแท็กซี่และมอเตอร์ไซค์รับจ้างที่อายุเกิน 65 ปี
วันจันทร์ที่ 25 ตุลาคม 2564
กรมการขนส่งทางบก เปิดลงทะเบียนรับสิทธิช่วยเหลือสําหรับผู้ขับรถแท็กซี่และมอเตอร์ไซค์รับจ้างที่อายุเกิน 65 ปี
ระหว่างวันที่ 25 ตุลาคม - 5 พฤศจิกายน 2564 แนะจองคิวล่วงหน้าและเตรียมหลักฐานให้ครบถ้วนเพื่อความสะดวกรวดเร็ว
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่ ครม. มีมติเห็นชอบตามที่กระทรวงคมนาคมเสนอโครงการช่วยเหลือกลุ่มอาชีพผู้ขับรถแท็กซี่และรถจักรยานยนต์สาธารณะ ที่มีอายุเกิน 65 ปี ไม่สามารถสมัครเป็นผู้ประกันตนตามมาตรา 33 มาตรา 39 และมาตรา 40 แห่งพระราชบัญญัติประกันสังคม พ.ศ. 2533 และที่แก้ไขเพิ่มเติมได้ ประกอบอาชีพขับรถอยู่ในพื้นที่ควบคุมสูงสุดและเข้มงวด (29 จังหวัด) และยังไม่ได้รับการช่วยเหลือนั้น โดยในวันนี้ (25 ตุลาคม 2564) กรมการขนส่งทางบก (ขบ.) ได้ให้ผู้ขับรถแท็กซี่และรถจักรยานยนต์สาธารณะที่จองคิวล่วงหน้า เริ่มลงทะเบียนขอรับสิทธิช่วยเหลือด้วยตนเองเป็นวันแรกพร้อมกันทั่วประเทศ ซึ่งในกรุงเทพมหานครมีสถานที่ลงทะเบียนทั้งหมด 5 แห่ง ประกอบด้วย ขบ. อาคาร 6 ชั้น 7 กลุ่มวิชาการขนส่ง สํานักงานขนส่งกรุงเทพมหานครพื้นที่ 1, 2, 3 และ 4 พร้อมทั้งอํานวยความสะดวกให้สามารถเดินทางไปลงทะเบียนได้ที่กลุ่มวิชาการขนส่ง สํานักงานขนส่งจังหวัดทุกแห่งทั่วประเทศ โดยจะเปิดรับลงทะเบียนระหว่างวันที่ 25 ตุลาคม - 5 พฤศจิกายน 2564 สามารถจองคิวลงทะเบียนล่วงหน้าผ่าน Application : DLT Smart Queue หรือ Website : https://gecc.dlt.go.th ซึ่งปัจจุบันมีผู้ขับรถแท็กซี่และรถจักรยานยนต์สาธารณะจองคิวลงทะเบียนทั่วประเทศทั้งสิ้น 7,600 คน จากจํานวนผู้มีสิทธิรับเงินช่วยเหลือตามโครงการ 16,000 คน
อธิบดีกรมการขนส่งทางบก กล่าวเพิ่มเติมว่า สําหรับภาพรวมการลงทะเบียนวันแรก มีผู้ขับรถแท็กซี่และรถจักรยานยนต์สาธารณะที่จองคิวล่วงหน้าเดินทางมาลงทะเบียนอย่างต่อเนื่อง มียอดลงทะเบียนขอรับสิทธิช่วยเหลือ ณ ขบ. ประมาณ 1,300 คน แบ่งเป็นผู้ที่จองคิวลงทะเบียนล่วงหน้าประมาณ 800 คน และผู้ที่ไม่ได้จองคิวล่วงหน้าประมาณ 500 คน โดยเมื่อผู้ขับรถแท็กซี่และรถจักรยานยนต์สาธารณะมาถึงจุดลงทะเบียนเจ้าหน้าที่จะตรวจสอบสิทธิพร้อมเอกสารตามที่กําหนด ได้แก่ บัตรประจําตัวประชาชน ใบอนุญาตขับรถสาธารณะ บัตรประจําตัวผู้ขับรถสาธารณะ หากพบว่ามีสิทธิตรงตามเงื่อนไข เจ้าหน้าที่จะให้กรอกข้อมูลในใบคําขอเพื่อรับสิทธิช่วยเหลือและให้เอกสารแนบท้ายใบคําขอไว้เพื่อเป็นหลักฐาน สําหรับผู้ขับรถแท็กซี่ที่เป็นรถเช่าขับ ต้องเตรียมข้อมูลทะเบียนรถที่เช่าขับและผู้ให้เช่ารถ โดย ขบ. จะทําการตรวจสอบข้อมูลจากผู้ให้เช่าก่อนรับสิทธิ สําหรับผู้ที่จะได้รับเงินช่วยเหลือตามโครงการนี้ ต้องเป็นผู้ที่เข้าเกณฑ์เงื่อนไขผู้ขับรถแท็กซี่และรถจักรยานยนต์สาธารณะ ที่มีอายุเกิน 65 ปี ไม่สามารถสมัครเป็นผู้ประกันตนตามมาตรา 33 มาตรา 39 และมาตรา 40 แห่งพระราชบัญญัติประกันสังคม พ.ศ. 2533 และที่แก้ไขเพิ่มเติมได้ ประกอบอาชีพขับรถอยู่ในพื้นที่ควบคุมสูงสุดและเข้มงวด (29 จังหวัด) ส่วนผู้ที่ไม่ได้จองคิวล่วงหน้ามาก่อน ขบ. ได้จัดเจ้าหน้าที่อํานวยความสะดวกช่วยดําเนินการจองคิวให้ เพื่อให้เดินทางมาลงทะเบียนภายหลังตามลําดับคิว พร้อมให้คําแนะนําการเตรียมเอกสารหลักฐาน ดังนั้น เพื่อให้ได้รับการบริการที่รวดเร็ว ขอให้จองคิวล่วงหน้าทาง Application : DLT Smart Queue หรือ Website : https://gecc.dlt.go.th โดยผู้ที่เข้าเกณฑ์เงื่อนไขในการรับสิทธิช่วยเหลือยังสามารถจองคิวได้จนถึงวันที่ 5 พฤศจิกายน 2564 สอบถามรายละเอียดเพิ่มเติมได้ที่สายด่วน โทร. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวงชนบทเตรียมเข้าพื้นที่ก่อสร้างถนนสาย สป.4002 จังหวัดสมุทรปราการ ในเดือนพฤศจิกายน 2564 นี้ เพื่อสนับสนุนเศรษฐกิจการขนส่ง รองรับการขยายตัวของภาคอุตสาหกรรม
วันพฤหัสบดีที่ 28 ตุลาคม 2564
กรมทางหลวงชนบทเตรียมเข้าพื้นที่ก่อสร้างถนนสาย สป.4002 จังหวัดสมุทรปราการ ในเดือนพฤศจิกายน 2564 นี้ เพื่อสนับสนุนเศรษฐกิจการขนส่ง รองรับการขยายตัวของภาคอุตสาหกรรม
กรมทางหลวงชนบท (ทช.) กระทรวงคมนาคม เตรียมเข้าพื้นที่ดําเนินโครงการก่อสร้างถนนทางหลวงชนบทสาย สป.4002 แยกทางหลวงแผ่นดินหมายเลข 3344 - บ้านบางพลีใหญ่ อําเภอเมือง และบางพลี จังหวัดสมุทรปราการ
กรมทางหลวงชนบท (ทช.) กระทรวงคมนาคม เตรียมเข้าพื้นที่ดําเนินโครงการก่อสร้างถนนทางหลวงชนบทสาย สป.4002 แยกทางหลวงแผ่นดินหมายเลข 3344 - บ้านบางพลีใหญ่ อําเภอเมือง และบางพลี จังหวัดสมุทรปราการ มุ่งยกระดับมาตรฐานความปลอดภัยในการเดินทางของประชาชน พัฒนาระบบโครงข่ายคมนาคมขนส่งให้มีประสิทธิภาพ รองรับปริมาณการจราจรที่เพิ่มขึ้นอย่างต่อเนื่องในพื้นที่บริเวณเมือง รวมถึงรองรับการขยายตัวทางเศรษฐกิจของภาคอุตสาหกรรมในจังหวัดสมุทรปราการ สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมท่าอากาศยาน รักษาราชการแทนอธิบดีกรมทางหลวงชนบท กล่าวว่า เดิมถนนทางหลวงชนบทสาย สป.4002 แยกทางหลวงแผ่นดินหมายเลข 3344 - บ้านบางพลีใหญ่ อําเภอเมือง และบางพลี จังหวัดสมุทรปราการ มีระยะทาง 8.192 กิโลเมตร เป็นถนนขนาด 2 ช่องจราจร เป็นเส้นทางที่เชื่อมกับทางหลวงแผ่นดินหมายเลข 3344 เข้ากับถนนกิ่งแก้วที่บ้านบางพลีใหญ่ ซึ่งมีการเพิ่มขึ้นของปริมาณการจราจรอย่างรวดเร็ว ทําให้เกิดความคับคั่งส่งผลให้ประชาชนได้รับผลกระทบในการใช้เส้นทางดังกล่าว ทช. จึงจําเป็นต้องขยายถนนเดิมจากขนาด 2 ช่องจราจร เป็นขนาด 4 ช่องจราจร โดยมีจุดเริ่มต้นโครงการ กม. ที่ 0+000 และจุดสิ้นสุดโครงการ กม. ที่ 8+192 ซึ่งจะดําเนินการก่อสร้างเป็นถนนผิวจราจรแบบแอสฟัลท์ติกคอนกรีต ขนาด 4 ช่องจราจร ผิวจราจรกว้างช่องละ 3.25 - 3.50 เมตร ไหล่ทางกว้างข้างละ 2 เมตร ทางเท้ากว้าง 2.50 เมตร เขตทางกว้าง 24 - 27.20 เมตร รวมระยะทาง 8.192 กิโลเมตร และก่อสร้างสะพานคอนกรีตเสริมเหล็กข้ามคลอง จํานวน 10 แห่ง พร้อมก่อสร้างระบบระบายน้ํา ไฟฟ้าแสงสว่าง เครื่องหมายจราจร สิ่งอํานวยความปลอดภัย โดยใช้งบประมาณในการก่อสร้าง 793.400 ล้านบาท ซึ่ง ทช. เตรียมเข้าดําเนินโครงการก่อสร้างในเดือนพฤศจิกายน 2564 คาดว่าจะก่อสร้างแล้วเสร็จในปี 2567
รัฐบาลไทย-ข่าวทำเนียบรัฐบาล-เปิดแล้ว รพ.สนาม ในหน่วยทหาร พร้อมรองรับผู้ป่วยโควิดกว่า 6 พันเตียง
วันพุธที่ 21 กรกฎาคม 2564
เปิดแล้ว รพ.สนาม ในหน่วยทหาร พร้อมรองรับผู้ป่วยโควิดกว่า 6 พันเตียง
....
มาแล้วครับ อีกหนึ่งแนวทางการรองรับผู้ป่วยโควิด-19 กลุ่มสีเขียว ตามข้อสั่งการของนายกรัฐมนตรีที่ให้ทุกเหล่าทัพระดมทรัพยากรและขยายขีดความสามารถในการจัดตั้ง รพ.สนาม เพื่อเสริมการทํางานของกระทรวงสาธารณสุข และ กทม.
.
ล่าสุด ได้มีการจัดตั้ง รพ.สนาม ในหน่วยทหารทั้งใน กทม. ปริมณฑล และอีก 24 จังหวัดทั่วประเทศ โดยเป็นอาคารที่แยกจากทหารและชุมชนในหน่วย ซึ่งสามารถรองรับผู้ป่วยได้ถึง 6,135 เตียง พร้อมจัดกําลังพล บุคลากรทางการแพทย์ทหารในการดูแลและนําผู้ป่วยเข้าสู่ระบบการรักษาต่อไป
.
นอกจากนี้ กระทรวงกลาโหมได้เตรียมการฝึกอบรมเจ้าหน้าที่เสนารักษ์ประจําหน่วยทหาร เพื่อเข้าสนับสนุน กทม. และจังหวัดพื้นที่สีแดงเข้ม ในการดูแลสถานที่แยกรักษาตัว หรือ Home Isolation อีกด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-PM chairs 2/2022 meeting of National Committee on Preparation of APEC Economic Leaders' Meeting and Related Meetings
วันจันทร์ที่ 8 สิงหาคม 2565
PM chairs 2/2022 meeting of National Committee on Preparation of APEC Economic Leaders' Meeting and Related Meetings
PM chairs 2/2022 meeting of National Committee on Preparation of APEC Economic Leaders' Meeting and Related Meetings
August 8, 2022, at 0930hrs, at Bhakdi Bodin Building, Government House, Prime Minister and Defense Minister Gen. Prayut Chan-o-cha presided over the 2/2022 meeting of the National Committee on the Preparation of the APEC Economic Leaders' Meeting and Related Meetings in 2022, with the participation of the committee members and representatives from concerned agencies. The meeting was held via a teleconference (Zoom program).
The Prime Minister thanked all concerned agencies for supporting and successfully organizing various meetings under the APEC framework which fitted the country’s honor as APEC host. The meeting is aimed to follow up on the preparation progress for the APEC Economic Leaders' Meeting to be held in the next 4 months.
The Prime Minister instructed relevant agencies to undertake publicities in order to promote public awareness on the importance of Thailand’s hosting of APEC 2022. Priorities that Thailand will put forward at the meeting are the issues that the Thai Government has placed great importance on and continued to drive forward, i.e., post-COVID-19 economic recovery, facilitation of trade and investment, balanced climate actions, and the BCG economic model.
According to the Deputy Government Spokesperson Traisuree Taisaranakul, the meeting approved special holidays for Bangkok and vicinities during the week of the APEC Economic Leaders' Meeting on November 16-18, 2022 (Wed-Fri). This will be the same practice as Thailand’s hosting of the ASEAN Summit to alleviate the traffic, facilitate participants’ travel, and ensure safety and security of the APEC leaders. The APEC 2022 special holidays will later be proposed to the cabinet for final approval. Agencies that need to provide services to the public, such as hospitals, courts, banks, may adjust their own holidays appropriately. Production of commemorative coins for Thailand’s hosting of the APEC 2022 was also approved to promote public awareness and participation. Ministry of Foreign Affairs and Ministry of Finance are ordered to proceed accordingly.
The meeting also acknowledged work progress of related sub-committees, while relevant agencies reported on their readiness to host APEC ministerial meetings on tourism, public health, food security, and forestry in August 2022. Preparation progress for other related ministerial meetings ahead of the APEC Economic Leaders' Meeting was also reported, i.e., APEC SME Ministerial Meeting, Women and the Economy Forum (WEF), to be held in September, Finance Ministers' Meeting in October, and other meetings, such as, ABAC – Leaders’ Dialogue and APEC CEO Summit in November.
รัฐบาลไทย-ข่าวทำเนียบรัฐบาล-ครม.เคาะ! ค่าจ้างตามมาตรฐานฝีมือแรงงาน 3 กลุ่มอาชีพ 16 สาขา มีผล 90 วัน หลังประกาศในราชกิจจาฯ
วันอังคารที่ 10 พฤษภาคม 2565
ครม.เคาะ! ค่าจ้างตามมาตรฐานฝีมือแรงงาน 3 กลุ่มอาชีพ 16  สาขา มีผล 90 วัน หลังประกาศในราชกิจจาฯ
ครม.เคาะ! ค่าจ้างตามมาตรฐานฝีมือแรงงาน 3 กลุ่มอาชีพ 16  สาขา มีผล 90 วัน หลังประกาศในราชกิจจาฯ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 10 พฤษภาคม 2565 ว่า ครม.เห็นชอบกําหนดอัตราค่าจ้างตามมาตรฐานฝีมือ 3 กลุ่มอาชีพ 16 สาขา ตามที่กระทรวงแรงงานเสนอ ซึ่งมาตรฐานฝีมือแรงงาน เป็นข้อกําหนดทางวิชาการที่ใช้เป็นเกณฑ์วัดระดับฝีมือ ความรู้ ความสามารถและทัศนคติในการทํางานของผู้ประกอบอาชีพสาขาต่างๆ ของกรมพัฒนาฝีมือแรงงาน โดยแบ่งเกณฑ์วัดระดับฝีมือแรงงาน เป็น 3 ระดับ และมีเกณฑ์มาตรฐานฝีมือแรงงานที่แตกต่างกันในแต่ละสาขา ซึ่งผู้ที่ผ่านการทดสอบจะได้ใบรับรองผ่านการทดสอบของกรมพัฒนาฝีมือแรงงาน
การกําหนดอัตราค่าจ้างตามมาตรฐานฝีมือในครั้งนี้ มีการกําหนดเพิ่มเติมขึ้นใหม่ 1 กลุ่มสาขาอาชีพ รวม 4 สาขา โดยมีอัตราค่าจ้างตามมาตรฐานฝีมือแรงงานดังนี้
กลุ่มสาขาอาชีพช่างก่อสร้าง (กลุ่มสาขาอาชีพเดิม) รวม 5 สาขา คือ
1.สาขาช่างติดตั้งยิปซั่ม มาตรฐานฝีมือระดับ 1 ค่าจ้าง 450 บาท/วัน ระดับ 2 ค่าจ้าง 595 บาท/วัน
2.สาขาช่างเขียนแบบก่อสร้างด้วยคอมพิวเตอร์ มาตรฐานฝีมือระดับ 1 ค่าจ้าง 645 บาท/วัน
3.สาขาช่างปูกระเบื้องผนังและพื้น มาตรฐานฝีมือระดับ 1 ค่าจ้าง 450 บาท/วัน ระดับ 2 ค่าจ้าง 550 บาท/วัน ระดับ 3 ค่าจ้าง 650 บาท/วัน
4.สาขาช่างสีอาคาร มาตรฐานฝีมือระดับ 1 ค่าจ้าง 465 บาท/วัน ระดับ 2 ค่าจ้าง 600 บาท/วัน
5.สาขาช่างก่อและติดตั้งคอนกรีตมวลเบา มาตรฐานฝีมือระดับ 1 ค่าจ้าง 475 บาท/วัน ระดับ 2 ค่าจ้าง 575 บาท/วัน
กลุ่มสาขาอาชีพช่างอุตสาหกรรมศิลป์ (กลุ่มสาขาอาชีพที่กําหนดขึ้นใหม่) รวม 4 สาขา คือ
1.สาขาช่างเครื่องประดับ (รูปพรรณ) มาตรฐานฝีมือระดับ 1 ค่าจ้าง 450 บาท/วัน ระดับ 2 ค่าจ้าง 550 บาท/วัน ระดับ 3 ค่าจ้าง 650 บาท/วัน
2.สาขาช่างประกอบติดตั้งเฟอร์นิเจอร์ มาตรฐานฝีมือระดับ 1 ค่าจ้าง 430 บาท/วัน ระดับ 2 ค่าจ้าง 550 บาท/วัน
3.สาขาช่างฝีมือเครื่องประดับแนวอนุรักษ์ (เทคนิคโบราณ) มาตรฐานฝีมือระดับ 1 ค่าจ้าง 525 บาท/วัน
4.สาขาช่างเครื่องถม มาตรฐานฝีมือระดับ 1 ค่าจ้าง 625 บาท/วัน
กลุ่มสาขาอาชีพภาคบริการ (กลุ่มสาขาอาชีพเดิม) รวม 7 สาขา คือ
1.สาขานักส่งเสริมสุขภาพแบบองค์รวม ไทยสัปปายะ (หัตถบําบัด) มาตรฐานฝีมือระดับ 1 ค่าจ้าง 460 บาท/วัน ระดับ 2 ค่าจ้าง 475 บาท/วัน
2.สาขาผู้ประกอบขนมอบ มาตรฐานฝีมือระดับ 1 ค่าจ้าง 400 บาท/วัน ระดับ 2 ค่าจ้าง 505 บาท/วัน
3.สาขาพนักงานต้อนรับส่วนหน้า มาตรฐานฝีมือระดับ 1 ค่าจ้าง 440 บาท/วัน ระดับ 2 ค่าจ้าง 565 บาท/วัน
4.สาขาพนักงานแผนกบริการอาหารและเครื่องดื่มในธุรกิจโรงแรมและภัตตาคาร มาตรฐานฝีมือระดับ 1 ค่าจ้าง 440 บาท/วัน
5.สาขาช่างแต่งผมสตรี มาตรฐานฝีมือระดับ 1 ค่าจ้าง 440 บาท/วัน ระดับ 2 ค่าจ้าง 510 บาท/วัน ระดับ 3 ค่าจ้าง 650 บาท/วัน
6.สาขาช่างแต่งผมบุรุษ มาตรฐานฝีมือระดับ 1 ค่าจ้าง 430 บาท/วัน ระดับ 2 ค่าจ้าง 500 บาท/วัน ระดับ 3 ค่าจ้าง 630 บาท/วัน
7.สาขาการดูแลผู้สูงอายุ มาตรฐานฝีมือระดับ 1 ค่าจ้าง 500 บาท/วัน
ทั้งนี้ อัตราค่าจ้างตามมาตรฐานฝีมือแรงงานจะมีผลใช้บังคับ 90 วัน หลังจากวันที่ประกาศในราชกิจจานุเบกษา
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.กำแพงเพชร
วันพฤหัสบดีที่ 7 กรกฎาคม 2565
นายกรัฐมนตรี ตรวจราชการ จ.กําแพงเพชร
วันพุธที่ 7 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ตรวจราชการ จ.กําแพงเพชร ในวันนี้(7ก.ค.65)เพื่อติดตามความคืบหน้าการเพิ่มความสามารถในการแข่งขันภาคเกษตรกรรมของโครงการขาณุวรลักษ
บุรีโมเดล ซึ่งภาครัฐและเอกชนในพื้นที่ร่วมกันส่งเสริมให้เกษตรกรปลูกข้าวพันธุ์ กข79 ข้าวพื้นนุ่มคุณภาพดีหุงขึ้นหม้อ ต้านทานโรค และให้ผลผลิตสูง ตรงกับความต้องการของตลาดโดยสร้างความเข้าใจลักษณะพันธุ์ข้าวแก่เกษตรกร สนับสนุนนวัตกรรมบริหารจัดการน้ําและแปลงนาการแปรรูปเพิ่มมูลค่า จนได้ใบรับรอง GAPตลอดจนประสานช่องทางตลาดในชุมชนและซุปเปอร์มาร์เก็ตเพื่อวางจําหน่าย พร้อมทั้งขยายผลสู่กลุ่มผักและผลไม้ GAP เพื่อให้ จ.กําแพงเพชรเติบโตเป็นแหล่งผลิตอาหารปลอดภัยสู่ครัวโลกในอนาคต
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลยืนยัน จ้าง “ครู - บุคลากร” ต่อเนื่อง กำชับ สพฐ. จ่ายเงินเดือนตรงเวลา พร้อมขอบคุณที่มุ่งมั่นให้การศึกษาแก่เยาวชนของชาติ
วันอาทิตย์ที่ 22 พฤษภาคม 2565
รัฐบาลยืนยัน จ้าง “ครู - บุคลากร” ต่อเนื่อง กําชับ สพฐ. จ่ายเงินเดือนตรงเวลา พร้อมขอบคุณที่มุ่งมั่นให้การศึกษาแก่เยาวชนของชาติ
.....
กระทรวงศึกษาธิการ ยืนยัน มีงบประมาณเพียงพอดูแลครูและบุคลากรทางการศึกษาในสังกัดสํานักงานคณะกรรมการการศึกษาขั้นพื้นฐาน (สพฐ.) ได้แก่ ครูผู้สอน กลุ่มครูขาดแคลน กลุ่มครูคลังสมอง ครูวิทย์-คณิต กลุ่มครูที่ดูแลนักเรียนเด็กพิเศษ บุคลากรด้านธุรการ และนักการภารโรง หลังพบความไม่มั่นใจของครูธุรการว่าจะได้รับการจ้างถึงสิ้นปีงบประมาณและที่ผ่านมายังได้รับเงินเดือนไม่ตรงเวลา โดยงบในปีนี้ สามารถจ้างต่อเนื่องได้ถึงวันที่ 30 ก.ย. 65 อย่างแน่นอน ขอบคุณที่มุ่งมั่นให้การศึกษาที่มีคุณภาพแก่เยาวชน พร้อมกําชับให้ สพฐ. จ่ายเงินเดือนครูให้ตรงเวลา
.
สําหรับปีงบประมาณ 2566 ศธ. ได้ของบประมาณไปแล้วเพื่อจ้างทุกคนต่อเนื่อง ประกอบด้วย โครงการครูผู้ทรงคุณค่าของแผ่นดิน 610 คน โครงการครูคลังสมอง 1,757 คน และโครงการจ้างเหมาครูและบุคลากรต่าง ๆ สําหรับโรงเรียนปกติ 44,291 คน วงเงินรวม 6,108 ล้านบาท โดย ร่าง พ.ร.บ.งบประมาณรายจ่ายประจําปี 2566 ได้ผ่านความเห็นชอบของที่ประชุมคณะรัฐมนตรีแล้ว อยู่ในขั้นตอนการพิจารณาของคณะกรรมาธิการวิสามัญ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ศบค. ชี้แจงกลุ่มที่ต้องตรวจหาเชื้อไวรัสโควิด-19 ด้วย Antigen Test Kit พร้อมเน้นย้ำให้ประชาชนเลือกชนิดของชุดที่ผ่านมาตรฐาน อย. และให้ติดต่อเบอร์ 1330 เป็นหลัก
วันพฤหัสบดีที่ 5 สิงหาคม 2564
ศบค. ชี้แจงกลุ่มที่ต้องตรวจหาเชื้อไวรัสโควิด-19 ด้วย Antigen Test Kit พร้อมเน้นย้ําให้ประชาชนเลือกชนิดของชุดที่ผ่านมาตรฐาน อย. และให้ติดต่อเบอร์ 1330 เป็นหลัก
ศบค. ชี้แจงกลุ่มที่ต้องตรวจหาเชื้อไวรัสโควิด-19 ด้วย Antigen Test Kit พร้อมเน้นย้ําให้ประชาชนเลือกชนิดของชุดที่ผ่านมาตรฐาน อย. และให้ติดต่อเบอร์ 1330 เป็นหลัก
วันนี้ (5 สิงหาคม 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์โควิด-19 ได้เน้นย้ําให้ประชาชนเลือกชนิดของชุดตรวจ Rapid test ให้ถูกต้อง ซึ่งต้องเป็นแบบ ATK : Antigen Test Kit โดยชุดตรวจดังกล่าวจะเป็นแบบเก็บตัวอย่างจากโพรงจมูก และต้องได้มาตรฐานตามที่ อย. รับรอง ซึ่งล่าสุดผ่านการรับรองจาก อย. แล้ว 17 ยี่ห้อ ทั้งนี้ ขอให้ประชาชนดูคลิปวีดีโอสาธิตได้ที่ https://www.facebook.com/DMScNews/posts/4881253035235146 จัดทําโดย กรมวิทยาศาสตร์การแพทย์ เพื่อเป็นแนวทางในการเก็บตัวอย่างที่ถูกต้อง นอกจากนี้ภาครัฐยังมีการอบรมและสาธิตการใช้ ATK ในสถานประกอบการด้วย
รองโฆษก ศบค. ยังกล่าวเพิ่มเติมถึงกลุ่มที่ต้องตรวจหาเชื้อไวรัสโควิด-19 ด้วย Antigen Test Kit (ATK) ดังนี้
1. กลุ่มผู้ป่วยที่มีไข้วัดที่ 37.3 องศาเซลเซียส อาจมีอาการทางระบบทางเดินหายใจโดยกรมควบคุมโรคเน้นย้ํากลุ่มนี้เรียกว่า PUI ขอให้ตรวจทุกราย เนื่องจากกทม. พบว่า บางช่วงที่มีการรายงาน ผลบวกของกลุ่มนี้มีมากถึง 25%
2. กลุ่มที่ไม่มีอาการแต่มีประวัติใกล้ชิดสัมผัสกับผู้ป่วยยืนยัน ถือเป็น High risk person จําเป็นต้องตรวจ
3. กลุ่มที่มีประวัติเดินทางจากพื้นที่เสี่ยง
4. กลุ่มที่มีอาชีพหรือกิจกรรมเสี่ยง
ทั้งนี้ เนื่องจากการรายงานอัตราผู้เสียชีวิต พบว่า มีมากถึงกว่า 50% ของผู้เสียชีวิต ที่เสียชีวิตภายหลังทราบผลการตรวจน้อยกว่า 6 วัน สะท้อนให้เห็นว่าบางครั้งคนไข้อาจไม่ได้ตระหนักว่าติดเชื้อ จนอาการรุนแรงแล้ว ซึ่งทําให้การช่วยเหลือเป็นไปได้ลําบาก โดยเฉพาะบางรายไม่มีอาการ หรืออาการไม่ชัด แต่ก็อาจติดเชื้อได้ สิ่งสําคัญคือ หากผลตรวจเป็นลบ ให้ตระหนักว่าอาจเป็นลบลวงได้ โดยมีรายงานว่าถ้าการตรวจ ATK เป็นลบ แต่ไปตรวจ PCR อาจเป็นบวก พบมากถึง 13% ดังนั้นถ้าเป็นลบ ขอให้กักตัวและตรวจซ้ําภายในระยะเวลา 2-3 วัน พร้อมทั้งสังเกตอาการ เนื่องจากในช่วงแรกเชื้ออาจยังน้อย การตรวจ ATK อาจจะไม่ไวพอ อย่างไรก็ตาม ดีกว่าการที่จะเลี่ยงไม่ตรวจ โดยสิ่งสําคัญคือหากได้ผลตรวจที่ชัดเจนแล้วก็จะได้เข้าสู่กระบวนการรักษาต่อไป
รองโฆษก ศบค. ยังเน้นย้ําว่า เมื่อผลเป็นบวกอย่าเพิ่งตื่นตระหนก ขอให้ลงทะเบียนเข้าสู่ระบบอยู่ที่บ้านก่อน หรือกรณีที่ตรวจที่โรงพยาบาลให้โทรแจ้งกับโรงพยาบาลนั้น กรณีตรวจจากที่อื่น ๆ ให้โทร 1330 เบอร์เดียวเท่านั้น หรือสแกน QR Code สบายดีบอต Line official account ได้ ทั้งนี้ เบอร์ 1330 จะเป็นเบอร์หลักในการจัดการดูแลผู้ป่วยเข้าระบบ ส่วนเบอร์ 1668 เดิมกรมการแพทย์ให้มีไว้เป็นสายด่วนโรคหัวใจฉุกเฉิน และเบอร์ 1669 ตอนนี้ขอสงวนไว้เป็นสายด่วนช่วยชีวิต เพื่อที่จะลดความหนาแน่นที่พี่น้องประชาชนจะโทรเข้าไป จึงขอให้โทร 1330 เพื่อให้ผู้ป่วยสีแดงได้ใช้เบอร์ 1669 สายด่วนช่วยชีวิตและเข้าถึงบริการโดยเร็ว
รัฐบาลไทย-ข่าวทำเนียบรัฐบาล-​ โฆษกรัฐบาลเผย นายกฯ เชื่อมั่นผลการประชุมอาเซียน-สหรัฐฯ สมัยพิเศษ ส่งผลดีต่อเศรษฐกิจไทยอย่างเป็นรูปธรรม ย้ำไทยต้องการให้สถานการณ์ความขัดแย้งทั่วโลกยุติโดยเร็ว
วันจันทร์ที่ 16 พฤษภาคม 2565
​ โฆษกรัฐบาลเผย นายกฯ เชื่อมั่นผลการประชุมอาเซียน-สหรัฐฯ สมัยพิเศษ ส่งผลดีต่อเศรษฐกิจไทยอย่างเป็นรูปธรรม ย้ําไทยต้องการให้สถานการณ์ความขัดแย้งทั่วโลกยุติโดยเร็ว
​โฆษกรัฐบาลเผย นายกฯ เชื่อมั่นผลการประชุมอาเซียน-สหรัฐฯ สมัยพิเศษ ส่งผลดีต่อเศรษฐกิจไทยอย่างเป็นรูปธรรม ย้ําไทยต้องการให้สถานการณ์ความขัดแย้งทั่วโลกยุติโดยเร็ว
วันที่ 16 พฤษภาคม 2565 นายธนกร วังบุญคงชนะ เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่ากระทรวงกลาโหม ย้ําความสําเร็จจากการเข้าร่วมการประชุมสุดยอดอาเซียน-สหรัฐฯ สมัยพิเศษ เมื่อวันที่ 12-13 พฤษภาคม 2565 ณ กรุงวอชิงตัน ประเทศสหรัฐอเมริกา โดยเชื่อมั่นว่าเป็นการประชุมแบบพบกันที่ทุกฝ่ายได้หารือถึงแนวทางขับเคลื่อนความร่วมมือที่เป็นรูปธรรมและเห็นผลประโยชน์ร่วมกันในอนาคต มุ่งสู่การเป็นหุ้นส่วนเชิงยุทธศาสตร์แบบรอบด้าน
โฆษกประจําสํานักนายกรัฐมนตรีกล่าวว่า นายกรัฐมนตรีได้ใช้โอกาสในการเดินทางครั้งนี้อย่างคุ้มค่า ได้เน้นย้ํา 3 ประเด็นสําคัญกับสหรัฐฯ ได้แก่ 1.การส่งเสริมให้สหรัฐฯ มีบทบาทที่สร้างสรรค์ในภูมิภาค โดยเสนอให้สหรัฐฯ ทํางานร่วมกับอาเซียนและผู้เล่นสําคัญในภูมิภาค ให้ความสําคัญกับข้อพิจารณาด้านมนุษยธรรม เยียวยาผู้ที่เดือดร้อนจากทุกสถานการณ์ในโลก
2. ผลักดันเรื่องการฟื้นฟูเศรษฐกิจ เสนอให้ไทยและอาเซียนเป็นส่วนสําคัญของห่วงโซ่อุปทานของสหรัฐฯ ในสาขาธุรกิจสําคัญ ซึ่งนายกรัฐมนตรีได้เชิญชวนภาคธุรกิจสหรัฐฯ ร่วมลงทุนขยายฐานการผลิตอุตสาหกรรมในไทย ซึ่งบริษัทชั้นนําของสหรัฐฯ หลายบริษัท ให้ความสนใจ โดยสหรัฐฯ ได้ประกาศจะนํานักธุรกิจคณะใหญ่ที่สุดที่เรียกว่า “เทรดวินด์” (Trade Winds) มาเยือนประเทศสมาชิกอาเซียนในปี 2566 โดยใช้ไทยเป็นฐานการผลิต ใช้ประโยชน์จากเทคโนโลยี นวัตกรรม เศรษฐกิจดิจิทัล และช่วยพัฒนาศักยภาพกําลังคนดิจิทัลในอาเซียน ทั้งนี้ นายกรัฐมนตรีได้สนับสนุนให้ทุกฝ่ายร่วมมือกันอย่างจริงจัง ดําเนินการเพื่อบรรลุเป้าหมายด้านการเปลี่ยนแปลงสภาพภูมิอากาศเพื่ออนาคตของคนรุ่นหลัง
3. นายกรัฐมนตรีชี้ให้ทุกฝ่ายคํานึงถึงความเดือดร้อนของประชาชน ที่เกิดจากความท้าทาย ได้แก่ วิกฤตพลังงาน สินค้าขาดแคลน และความยากจน ซึ่งต้องเร่งแก้ไขเพื่อให้ประชาชนอยู่รอด และไม่ทิ้งใครไว้ข้างหลัง
นายธนกรฯ กล่าวเสริมว่า ในการกล่าวถ้อยแถลงของนายกรัฐมนตรีระหว่างการหารือระหว่างผู้นําอาเซียนกับประธานาธิบดีสหรัฐฯ นายกรัฐมนตรีได้แสดงทัศนะส่วนตัวต่อสถานการณ์ระหว่างประเทศว่า ไทยต้องการเห็นสงครามซึ่งทําให้มีผู้เสียชีวิตและบาดเจ็บยุติลงโดยเร็ว อย่างไรก็ดี เชื่อมั่นว่าความร่วมมือของทุกฝ่าย จะช่วยหาทางออกให้สถานการณ์คลี่คลายได้ และนายกรัฐมนตรีเห็นว่า ทุกฝ่ายควรวางแผนเตรียมการฟื้นฟูและเยียวยาหลังสงคราม ควบคู่ขนานไปกับการดําเนินการเพื่อหาทางยุติสงคราม
..................
รัฐบาลไทย-ข่าวทำเนียบรัฐบาล-กยท. ชี้แจงกรณีเกษตรกรสวนยางภาคใต้ยังไม่ได้รับปุ๋ยสงเคราะห์
วันพฤหัสบดีที่ 2 มิถุนายน 2565
กยท. ชี้แจงกรณีเกษตรกรสวนยางภาคใต้ยังไม่ได้รับปุ๋ยสงเคราะห์
ผู้ว่าการ กยท. คาดการณ์ว่าจะจัดส่งปุ๋ยให้เกษตรกรได้ประมาณสิงหาคม ทันกับฤดูกาลที่กําหนด
จากกรณีประธานเครือข่ายสถาบันเกษตรกรชาวสวนยางภาคใต้ตอนกลาง พร้อมตัวแทนฯ แถลงว่าเกษตรกรชาวสวนยางที่ปลูกใหม่ และเป็นสมาชิกสงเคราะห์การทําสวนยางของการยางแห่งประเทศไทย ยังไม่ได้รับปุ๋ยสงเคราะห์ เนื่องจากประธานบอร์ดการยางฯ ต้องการนําไปให้ กยท. เปิดประมูลเอง ทําให้เกิดความล่าช้าในการใส่ปุ๋ยบํารุงต้น อาจส่งผลระยะยาวต่อการเจริญเติบโตของยางพารา และไม่เป็นไปตามเจตนารมณ์ที่ระบุใน TOR ว่า เพื่อแก้ปัญหาปุ๋ยแพง และขาดแคลนให้แก่เกษตรกรสมาชิก จึงเสนอให้ กยท.โอนเงินสงเคราะห์ปุ๋ยให้แก่สมาชิกโดยตรง เพื่อจัดซื้อปุ๋ยด้วยตัวเอง หรือให้สมาชิกโอนสิทธิการจัดหาปุ๋ยสงเคราะห์ให้แก่สถาบันเกษตรกรในพื้นที่ เพื่อแก้ปัญหาดังกล่าวนั้น
วันที่ 1 มิถุนายน 2565 นายณกรณ์ ตรรกวิรพัท ผู้ว่าการการยางแห่งประเทศไทย ชี้แจงว่า ด้วยสถานการณ์ปัจจุบันราคาปุ๋ยเคมีปรับตัวสูงขึ้นอย่างต่อเนื่องและอยู่ในขาดแคลนหายาก สืบเนื่องจากผลกระทบสงครามระหว่างประเทศ อย่างไรก็ตาม กยท. ไม่ได้นิ่งนอนใจในการช่วยเหลือเกษตรกรชาวสวนยางที่ได้รับทุนปลูกแทน และช่วยลดภาระของเกษตรกรชาวสวนยางที่รับทุนปลูกแทนไม่ให้มีมากจนเกินไป กยท. จึงได้จัดหาปุ๋ยบํารุงและปุ๋ยอินทรีย์แก่เกษตรกรชาวสวนยางที่รับการปลูกแทน พร้อมทั้งให้คําแนะนําในการใส่ปุ๋ยอย่างถูกวิธี เพิ่มประสิทธิภาพของปุ๋ยบํารุง ให้คุ้มค่ากับการลงทุนในสถานการณ์ปัจจุบัน ทั้งนี้ การจัดหาปุ๋ยบํารุงและปุ๋ยอินทรีย์ เป็นไปตามฤดูกาลใส่ปุ๋ยในรอบต้นฤดูฝนจนถึงสิงหาคม ตามขั้นตอนการดําเนินการจัดหาปุ๋ยเป็นไปตามระเบียนพัสดุวิธีการจัดซื้อจัดจ้างของหน่วยงานของรัฐ พ.ศ.2560 ปัจจุบันอยู่ในระหว่างขั้นตอนการตรวจสอบความถูกต้องในการกําหนดร่างขอบเขตงานในการจัดซื้อ และจะประกาศร่างขอบเขตเขตงานต่อไป ทําให้คาดการณ์ว่า จะสามารถจัดส่งปุ๋ยให้เกษตรกรได้ประมาณสิงหาคม ทันกับฤดูกาลที่กําหนด
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมคณะกรรมการอำนวยการคัดเลือกผู้ทำคุณประโยชน์ต่อกระทรวงวัฒนธรรม ประจำปีงบประมาณ พ.ศ. ๒๕๖๔
วันพฤหัสบดีที่ 24 มิถุนายน 2564
ปลัด วธ. เป็นประธานการประชุมคณะกรรมการอํานวยการคัดเลือกผู้ทําคุณประโยชน์ต่อกระทรวงวัฒนธรรม ประจําปีงบประมาณ พ.ศ. ๒๕๖๔
การประชุมคณะกรรมการอํานวยการคัดเลือกผู้ทําคุณประโยชน์ต่อกระทรวงวัฒนธรรม ประจําปีงบประมาณ พ.ศ. ๒๕๖๔
วันที่ ๒๔ มิถุนายน ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะกรรมการอํานวยการคัดเลือกผู้ทําคุณประโยชน์ต่อกระทรวงวัฒนธรรม ประจําปีงบประมาณ พ.ศ. ๒๕๖๔ โดยมีคณะผู้ทรงคุณวุฒิ ผู้บริหารกระทรวงวัฒนธรรม คณะกรรมการ ผู้แทนหน่วยงานที่เกี่ยวข้อง ข้าราชการ และเจ้าหน้าที่ที่เกี่ยวข้อง เข้าร่วม ณ ห้องแถลงข่าว ชั้น ๑ เเละห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-นายกรัฐมนตรีชูโมเดล BCG บนเวทีเอเปค พร้อมเป็นเจ้าภาพในปี 2565
วันพฤหัสบดีที่ 18 พฤศจิกายน 2564
นายกรัฐมนตรีชูโมเดล BCG บนเวทีเอเปค พร้อมเป็นเจ้าภาพในปี 2565
วันเสาร์ที่ 13 พฤศจิกายน 2564
รัฐบาลไทย-ข่าวทำเนียบรัฐบาล-พม. ช่วยเหลือหญิงพิการตาบอด ที่เข้ารักษาตัวด้วยโรคโควิด-19 อยู่ที่โรงพยาบาลจังหวัดนครราชสีมา หลังสามีเสียชีวิตด้วยโรคโควิด-19
วันอังคารที่ 24 สิงหาคม 2564
พม. ช่วยเหลือหญิงพิการตาบอด ที่เข้ารักษาตัวด้วยโรคโควิด-19 อยู่ที่โรงพยาบาลจังหวัดนครราชสีมา  หลังสามีเสียชีวิตด้วยโรคโควิด-19
พม. ช่วยเหลือหญิงพิการตาบอด ที่เข้ารักษาตัวด้วยโรคโควิด-19 อยู่ที่โรงพยาบาลจังหวัดนครราชสีมา หลังสามีเสียชีวิตด้วยโรคโควิด-19
เมื่อวันที่ 23 ส.ค. 64เวลา 19.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะโฆษกกระทรวง พม. เปิดเผยว่า ตามที่สื่อออนไลน์เสนอข่าวกรณีสามีภรรยา ตาบอดติดเชื้อโควิด-19 ไร้เตียงรักษา และขอเดินทางกลับมารักษาที่ภูมิลําเนาเดิมบ้านเกิดที่อําเภอคง จังหวัดนครราชสีมา จากนั้นสามีได้เสียชีวิตลงจากโรคโควิด-19 ซึ่งจากการตรวจสอบข้อมูลเพิ่มเติม ทราบว่า สามี อายุ 45 ปี มีความพิการทางการมองเห็น (ตาบอดสนิททั้งสองข้าง) เสียชีวิตด้วยโรคโควิด-19 และภรรยาอายุ 50 ปี มีความพิการทางการมองเห็น (ตาบอดสนิททั้งสองข้าง) ป่วยเป็นโรคโควิด-19 ยังเข้ารักษาอยู่ที่โรงพยาบาลคง จังหวัดนครราชสีมา และถ้าหากหายป่วยมีความประสงค์ที่จะเดินทางกลับไปอยู่ที่บ้านเอื้ออาทร ในจังหวัดปทุมธานี นั้น กระทรวง พม. โดยสํานักงานพัฒนาสังคมและความมั่นคงของมนุษย์จังหวัดนครราชสีมา (สนง.พมจ.นครราชสีมา) ได้ให้ความช่วยเหลือเบื้องต้นดังนี้ 1) หากหญิงพิการดังกล่าวหายป่วยแล้ว จะนําส่งกลับไปที่บ้านเอื้ออาทร ที่จังหวัดปทุมธานี และ 2) ประสานไปยังศูนย์บริการคนพิการจังหวัดปทุมธานีในการให้ความช่วยเหลือในระยะยาวต่อไป
นางสาวแรมรุ้ง กล่าวเพิ่มเติมว่า สําหรับกลุ่มคนพิการ กลุ่มเปราะบาง และประชาชนที่กําลังประสบปัญหาความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300
2) สายด่วนคนพิการ โทร. 1479 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-พระบรมราโชวาท พระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
วันพฤหัสบดีที่ 14 ตุลาคม 2564
พระบรมราโชวาท พระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
"ขอให้ทําหน้าที่เพื่อหน้าที่
อย่านึกถึงบําเหน็จรางวัล
หรือผลประโยชน์ให้มาก
ขอให้ถือว่าการทําหน้าที่ได้สมบูรณ์
เป็นทั้งรางวัลและประโยชน์อย่างประเสริฐ
จะทําให้บ้านเมืองไทยของเรา
อยู่เย็นเป็นสุขและมั่นคง"
#รัชกาลที่๙ #สํานักงานปลัดกระทรวงกลาโหม #กระทรวงกลาโหม
รัฐบาลไทย-ข่าวทำเนียบรัฐบาล-ธอส. แจ้งเตือนภัย !! LINE ปลอม มิจฉาชีพใช้ภาพกรรมการผู้จัดการ ธอส. หลอกลวงเงินจากประชาชน
วันศุกร์ที่ 6 พฤษภาคม 2565
ธอส. แจ้งเตือนภัย !! LINE ปลอม มิจฉาชีพใช้ภาพกรรมการผู้จัดการ ธอส. หลอกลวงเงินจากประชาชน
ธอส. แจ้งเตือนภัย กรณีมีมิจฉาชีพสร้าง LINE โดยใช้รูปภาพของนายฉัตรชัย ศิริไล กรรมการผู้จัดการ ธนาคารอาคารสงเคราะห์ เป็นรูปภาพ Profile และใช้ชื่อ Account ว่า “ฝ่ายบัญชี” แอบอ้างเป็นบริษัทผู้ให้บริการเงินกู้ เพื่อหลอกลวงเงินจากประชาชน
ธนาคารอาคารสงเคราะห์ (ธอส.) ขอแจ้งเตือนภัย กรณีมีมิจฉาชีพสร้าง LINE โดยใช้รูปภาพของนายฉัตรชัย ศิริไล กรรมการผู้จัดการ ธนาคารอาคารสงเคราะห์ เป็นรูปภาพ Profile และใช้ชื่อ Account ว่า “ฝ่ายบัญชี” แอบอ้างเป็นบริษัทผู้ให้บริการเงินกู้ เพื่อหลอกลวงเงินจากประชาชน โดยหลอกลวงให้โอนเงินค่าชําระภาษีนําจ่ายก่อนได้รับวงเงินกู้ และธนาคารอาคารสงเคราะห์ขอยืนยันว่า ธนาคารและกรรมการผู้จัดการ ไม่มีส่วนเกี่ยวข้องกับ Line และการให้บริการทางการเงินดังกล่าว รวมถึง Line อื่น ๆ ที่อาจใช้รูปภาพและกระทําในลักษณะเดียวกัน เพื่อหลอกลวงเอาเงินจากประชาชน ซึ่ง ธอส.อยู่ระหว่างดําเนินการทางกฎหมายกับกลุ่มมิจฉาชีพที่แอบอ้างแล้ว และธนาคารขอเตือนให้ผู้ที่ได้รับข้อความลักษณะนี้ อย่าหลงเชื่อกลโกงของมิจฉาชีพหรือโอนเงินให้อย่างเด็ดขาด สอบถามรายละเอียด หรือ ติดต่อข้อมูลข่าวสารของธนาคารเพิ่มเติมได้ที่ www.ghbank.co.th หรือ G H Bank Call Center โทร 0-2645-9000 และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-นายกฯ ให้นโยบายทุกส่วนบูรณาการการทำงานร่วมกัน ลงพื้นที่ฉีดวัคซีนป้องกันโควิด-19 ให้ประชาชนอย่างรวดเร็วและทั่วถึง โดยเฉพาะผู้สูงอายุและกลุ่มเปราะบาง
วันจันทร์ที่ 26 กรกฎาคม 2564
นายกฯ ให้นโยบายทุกส่วนบูรณาการการทํางานร่วมกัน ลงพื้นที่ฉีดวัคซีนป้องกันโควิด-19 ให้ประชาชนอย่างรวดเร็วและทั่วถึง โดยเฉพาะผู้สูงอายุและกลุ่มเปราะบาง
นายกฯ ให้นโยบายทุกส่วนบูรณาการการทํางานร่วมกัน ลงพื้นที่ฉีดวัคซีนป้องกันโควิด-19 ให้ประชาชนอย่างรวดเร็วและทั่วถึง โดยเฉพาะผู้สูงอายุและกลุ่มเปราะบาง
วันนี้ 26 ก.ค.64 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยและได้สั่งการให้ทุกหน่วยงานที่เกี่ยวข้องดําเนินการทํางานร่วมกันอย่างใกล้ชิดและต่อเนื่อง เพื่อให้ประชาชนเข้าถึงฉีดวัคซีนป้องกันโรคติดเชื้อไวรัสโคโรนา 2019 (COVID-19) โดยเฉพาะกลุ่มเปราะบาง ผู้สูงอายุ ผู้มีโรคประจําตัว 7 กลุ่มโรค และหญิงตั้งครรภ์ เพื่อลดอัตราการป่วยหนัก และเสียชีวิต
โดยในช่วงที่ผ่านมา กรมกิจการผู้สูงอายุ กระทรวงพัฒนาสังคมและความมั่นคงของมนุษย์ (พม.) อาสาสมัครพัฒนาสังคมและความมั่นคงของมนุษย์ (อพม.) สํานักอนามัย กทม. สํานักงานเขตในพื้นที่ ทหาร ตํารวจ และ อาสาสมัครสาธารณสุข (อสส.) จัดทีมลงพื้นที่เร่งบริการฉีดวัคซีนให้แก่ผู้สูงอายุ ผู้ที่มีโรคประจําตัว 7 กลุ่มโรค และหญิงตั้งครรภ์ เป็นลําดับแรกก่อน ในชุมชนต่างๆ ทั่วกรุงเทพฯ รวมทั้งได้ให้คําแนะนําแนวทางการป้องกันโรคโควิด-19 ตามมาตรการ D-M-H-T-T ของสาธารณสุข เพื่อลดอัตราการแพร่กระจายของเชื้อ
“จํานวนยอดสะสมการฉีดวัคซีนป้องกันโรคโควิด-19 ของไทยถึงวันที่ 25 ก.ค. 2564 รวมทั้งสิ้น 15,994,842 ราย จําแนกเป็น ผู้ที่ได้รับวัคซีนเข็มที่ 1 จํานวน 12,339,985 ราย และผู้ที่ได้รับวัคซีนเข็มที่ 2 จํานวน 3,654,857 ราย สําหรับการฉีดวัคซีนในพื้นที่กรุงเทพมหานคร มียอดสะสม 5,318,434โดส แบ่งเป็นผู้ที่ได้รับวัคซีนเข็มที่ 1 จํานวน 3,341,846 ราย และผู้ที่ได้รับวัคซีนครบ 2 เข็มจํานวน 988,294 ราย” นายอนุชา กล่าว
โฆษกรัฐบาล กล่าวอีกว่า เนื่องจากสถิติของผู้เสียชีวิตจากโควิด-19 ในช่วงที่ผ่านมา แสดงให้เห็นว่า กลุ่มผู้สูงอายุ ซึ่งมีภูมิคุ้มกันต่ําและมักมีโรคประจําตัว ถือเป็นกลุ่มเปราะบางอาจทําให้เมื่อรับเชื้อแล้วมีอาการหนัก มีความเสี่ยงจากการเสียชีวิต หน่วยงานภาครัฐและภาคส่วนต่างๆ ภายใต้การดําเนินนโยบายของรัฐบาล จึงได้เร่งสํารวจเชิงรุกและฉีดวัคซีนให้อย่างครอบคลุม เพื่อปกป้องประชาชนกลุ่มนี้ และนอกจากนี้ โฆษกรัฐบาลกล่าวถึงคําแนะนําเพื่อดูแลผู้สูงอายุ โดยให้ยึดหลัก 5 อ. ของ กระทรวงสาธารณสุข ที่ประกอบไปด้วย
1. อาหาร สะอาด ปรุงสุกใหม่ๆ เลี่ยงอาหารหวาน หรือเค็มจนเกินไป โปรตีนสูง เสริมภูมิคุ้มกัน และรักษาสุขภาพช่องปาก
2. อารมณ์ อย่ารับข่าวสารมากเกินไป ทํากิจกรรมที่ผู้สูงอายุชื่นชอบ
3. ออกกําลังกาย ออกกําลังกายในบ้านอย่างสม่ําเสมอ หรือเท่าที่ทําได้ตามสภาพร่างกาย
4. เอนกายพักผ่อน นอนหลับพักผ่อนให้เพียงพอ 7-9 ชั่วโมง
5. ออกห่างจากสังคมนอกบ้าน ทั้งผู้สูงอายุและผู้ดูแลควรเก็บตัวอยู่แต่ในบ้าน เว้นระยะห่าง ใส่หน้ากากอนามัยหรือหน้ากากผ้า และล้างมือด้วยสบู่และน้ํา หรือแอลกอฮอล์เจลบ่อยๆ
ทั้งนี้ นายอนุชาฯ กล่าวว่า นายกรัฐมนตรีรับทราบ และขอบคุณการทํางานของทุกหน่วยงาน ทั้งภาครัฐ ภาคประชาชน เเละ ภาคประชาสังคม ที่เป็นกําลังสําคัญร่วมกัน อดทน เสียสละ และมีส่วนร่วมในการดําเนินการเพื่อช่วยประชาชนคนไทยต่อสู้กับความท้าทายในครั้งนี้
-----------------------
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม เผย รัฐมนตรีว่าการกระทรวงยุติธรรม ห่วงครอบครัวน้องชมพู่ มอบกรมคุ้มครองสิทธิฯ โอนเงินเยียวยาเข้าบัญชีแทน หลังเจอวิกฤตโควิด ลงพื้นที่ส่งมอบไม่ได้
วันอาทิตย์ที่ 1 สิงหาคม 2564
ผู้ช่วยรัฐมนตรีประจํากระทรวงยุติธรรม เผย รัฐมนตรีว่าการกระทรวงยุติธรรม ห่วงครอบครัวน้องชมพู่ มอบกรมคุ้มครองสิทธิฯ โอนเงินเยียวยาเข้าบัญชีแทน หลังเจอวิกฤตโควิด ลงพื้นที่ส่งมอบไม่ได้
ผู้ช่วยรัฐมนตรีประจํากระทรวงยุติธรรม เผย รัฐมนตรีว่าการกระทรวงยุติธรรม ห่วงครอบครัวน้องชมพู่ มอบกรมคุ้มครองสิทธิฯ โอนเงินเยียวยาเข้าบัญชีแทน หลังเจอวิกฤตโควิด ลงพื้นที่ส่งมอบไม่ได้ ย้ําพร้อมช่วยเหลือเหยื่อทุกราย หวังลดเหลื่อมล้ําสร้างความเป็นธรรม
สืบเนื่องจากเมื่อวันที่ 11 พฤษภาคม 2563 น้องชมพู่ ด.ญ.วัย 3 ขวบ ได้หายตัวปริศนาไปในช่วงที่พ่อแม่ออกจากบ้านไปทํางาน จนกระทั่งวันที่ 14 พฤษภาคม 2563 ได้พบเป็นศพเสียชีวิต บนเขาภูเหล็กไฟ จ.มุกดาหาร
วันนี้ (วันอาทิตย์ที่ 1 สิงหาคม 2564) น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม ได้แสดงความห่วงใยและติดตามอย่างใกล้ชิดมาโดยตลอด โดยมอบหมายให้ นายเรืองศักดิ์ สุวารี อธิบดีกรมคุ้มครองสิทธิและเสรีภาพ ดําเนินการช่วยเหลือ และหลังจากที่คณะกรรมการประจําจังหวัดมุกดาหาร ได้อนุมัติเงินให้ความช่วยเหลือเยียวยาทายาทผู้เสียหายในคดีอาญา ตาม พ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ.2544 และที่แก้ไขเพิ่มเติม (ฉบับที่ 2) พ.ศ. 2559 ดังนี้ 1.ค่าตอบแทนกรณีถึงแก่ความตาย 50,000 บาท 2.ค่าจัดการศพ 20,000 บาท และ 3.ค่าขาดอุปการะเลี้ยงดู 40,000 บาท รวมเป็นเงินทั้งสิน 110,000 บาท และได้มอบหมายให้ตนลงพื้นที่เพื่อมอบเงินเยียวยาให้แก่ทายาทและให้กําลังใจเนื่องจากเป็นคดีที่สาธารณชนและประชาชนให้ความสนใจ แต่ด้วยสถานการณ์โรคระบาดโควิด-19 ที่เพิ่มขึ้นอย่างต่อเนื่อง จึงไม่อาจลงพื้นที่ได้ กรมคุ้มครองสิทธิฯ จึงจะโอนเงินเยียวยาเข้าบัญชีธนาคารให้แก่ทายาทคือ น.ส.สาวิตรี วงศ์ศรีชา แม่ของน้องชมพู่ ในวันที่ 3 สิงหาคม 2564 นี้
"กระทรวงยุติธรรม โดยกรมคุ้มครองสิทธิและเสรีภาพ พร้อมให้ความช่วยเหลือเยียวยาประชาชนที่ตกเป็นเหยื่อหรือผู้เสียหายในคดีอาญา เพื่ออํานวยความยุติธรรม ลดความเหลื่อมล้ํา สร้างความเป็นธรรม ให้เกิดขึ้นกับสังคมไทย โดยสามารถติดต่อขอรับความช่วยเหลือได้ที่ ส่วนกลาง (กรมคุ้มครองสิทธิและเสรีภาพ) และ ส่วนภูมิภาค (สํานักงานยุติธรรมจังหวัด ทุกแห่งทั่วประเทศ) หรือติดต่อได้ที่ สายด่วนยุติธรรม โทร. 1111 กด 77" น.ส.ณัฐธ์ภัสส์ กล่าว